TV7 JERUUSALEMMA UUDISED
Meie tänased teemad -
Palestiina minister paljastas plaani Iisraeli hävitamiseks
Iisrael olevat rünnanud tänavu Süüriat neljal korral
Iraani uus president avaldas toetust Süüriale
Usuasjade minister tahaks Jeruusalemma templi üles ehitada
Tel Avivi planeeritakse innovatiivset ühistranspordilahendust
TV7 Jeruusalemma Uudistest - Shalom!
Israel Today teatab Palestiina usuasjade ministri paljastusest.
Palestiina omavalitsuses on paljud pahased uute rahukõneluste üle.
Hamaski usub, et need on palestiinlastele kahjulikud.
PO usuasjade minister on veennud kõiki,
et poliitiline rahuprotsess on vaid trikk
ja osa suuremast vaenlase hävitamise plaanist.
PO usuasjade minister võrdles oma tseremooniakõnes
USA juhitud läbirääkimisi Muhhamedi ja Quraishi hõimu rahukõnelustega.
Üritusel osales ka PO president Mahmoud Abbas.
Ministri sõnul olid ka paljud Muhhamedi partnerid vihased,
et nende juht pidas Quraishi hõimuga läbirääkimisi
selle asemel, et Mekkat rünnata. Prohvet Muhhamed siiski teadis,
et läbimõeldum lähenemine viib lõpliku võiduni.
Kaks aastat pärast rahuleppe allkirjastamist
olid Muhhamedi väed piisavalt tugevad
ja ta alustas julma rünnakut Mekkale.
PO usuasjade minister tunnistas, et see on eeskuju ja mudel,
mida järgib PO juhtkond.
Israel Today teatel pole Iisraeli kommentaatorid,
kellede meelest erineb praegune kõnelustevoor varasemaist,
välja uurinud, mida palestiinlased räägivad.
Nad nimetavad Abbasi tõeliseks rahupartneriks,
kuid ignoreerivad, mida Abbasi ministrid avalikult
ja tema kohalolles räägivad,
ja mida PO president ei eita ega vääraks nimeta.
Arutz Sheva kirjutab väidetavatest Iisraeli rünnakutest Süüriale.
USA luureametnike väitel jäi Iisraeli väidetavas,
juuli algul toimunud õhurünnakus osa Vene rakette hävitamata,
teatas The New York Times.
Seetõttu ennustavad USA ametnikud uusi Iisraeli rünnakuid.
Süüria mässulised teatasid 5. juulil mitmetest raketiplahvatustest
armee relvaladudes riigi lääneosas Latakia maakonnas.
Süüria Vaba Armee esindaja teatel oli mässuliste luurevõrgu andmeil
raketitabamuse saanud ladudes äsjasaabunud Vene Yakhont rakette.
USA luureanalüütikute väitel olid osad raketid enne rünnakut
laost ära toimetatud.
USA ja Iisraeli laevastikuohvitserid peavad neid rakette tõsiseks ohuks.
Iisraeli ametnike sõnul ei kavatse Iisrael Süüria kodusõtta sekkuda.
Siiski on Iisrael valmis takistama kaasaegsete relvade sattumist
Liibanoni terrorirühmituse Hezbollah' kätte.
Hezbollah osaleb Süüria sõjas, toetades president Bashar Assadi.
Juuli alguse rünnak oli väidetavalt neljas tänavune Iisraeli rünnak.
The New York Times'i tsiteeritud USA ametnike sõnul
ründas Iisrael merelt, ega sisenenud Süüria õhuruumi.
Varasemad väidetavad rünnakud toimusid jaanuaris ja mais.
Jaanuari õhurünnaku sihiks oli Vene SA-17 rakettide konvoi,
mis oli iisraellaste väitel teel Hezbollah juurde.
Maikuus tegid Iisraeli lennukid väidetavalt kahel päeval rünnakuid,
sihiks muuhulgas Iraani päritolu Fateh-110 rakettide konvoi,
mida Iisrael kartis samuti Hezbollah poole teel olevat.
Rakettide tegevusulatus ulatub Lõuna-Liibanonist Tel Avivi
ja enamuse Iisraeli territooriumini.
Ynet News kirjutab Iraani uue presidendi avaldustest
ja Lääneriikide kõnelustesoovidest.
Iraani uus president Hassan Rohani kinnitas toetust liitlastele -
Süüria Bashar al-Assadile ja Liibanoni Hezbollah'le.
Rohani väitel aitavad Iraani ja Süüria lähedased suhted
panna vastu regiooni vaenlastele, kelleks on sionistlik rezhiim Iisrael.
Rohani sõnul võidab Süüria raskused.
Hezbollah' juhile Nasrallah'le ütles ta,
et Iraan toetab visa Liibanoni rahvast
ja palestiinlasi, viidates terroristlikule Hamasile.
Samas nõuab Rohani lähenemist Läänele.
Rohani kommentaarid kõlasid samal ajal suurriikide sooviga
jätkata võimalikult kiiresti kõnelusi Iraani küsitava tuumaprogrammi üle,
ütles EL'i välispoliitikajuht Catherine Ashton juuli keskpaigas.
Eelmine, aprillis Kazahstanis peetud kõnelustevoor vilja ei kandnud.
Iraani Välisministeeriumi väitel püüab Iisraeli peaminister Netanyahu
hävitada Iraani suhteid ülejäänud maailmaga.
Iraani Välisministeerium nimetas juudiriiki sõjaõhutaja-valitsuseks,
kui Netanyahu oli õhutanud maailma avaldama Teheranile survet
tuumaprogrammi peatamiseks
karmimate sanktsioonide ja sõjategevusohuga.
Israel Today kirjutab Iisraeli eluasemeministri Uri Arieli soovist
üles ehitada Jeruusalemma tempel.
Ministri sõnul on ehk käes aeg ehitada Jeruusalemma Templimäele
õige, piibellik tempel.
Enamikul iisraellastest pole soovi templit uuesti üles ehitada
ja enamik neist, kes seda soovivad, ei usu, et Iisrael võiks teha
midagi nii vaieldavat ilma Jumala käsuta.
Israel Today küsitluse andmeil
soovib ca 30% iisraellastest templi taastamist.
Minister Ariel kõneles pressikonverentsil
Samaaria kogukonnas Shilos,
kus arheoloogid leidsid piibelliku tunnistuskoja varemed.
Tunnistuskoda asus seal sadu aastaid enne seda,
kui kuningas Taavet vallutas Jeruusalemma.
The Times of Israel kirjutab huvitavast liikluslahendusest.
Grupp visionääre ja insenere
tahab parandada Tel Avivi pahamainelist liiklust
ja muuta Tel Avivi esimeseks linnaks, kus ühistransporti aitavad kapslid,
mis kulgevad magnetiliselt tänavate kohal üherööpalistel teedel.
Futuristliku SkyTran süsteemi loojate seas oli ka NASA insenere.
6-kilomeetrise tee paigaldus maksab ca 50 mln USD.
Disainerite väitel pakub SkyTran odavamat, kiiremat,
keskkonnasõbralikumat ja paremat alternatiivi autodele
ja bussidele, mis on Iisraeli metropolipiirkonna ummikute
ja saaste peamised autorid.
Need olid meie tänased uudised. Shalom ja kohtumiseni!
Tõlge: Monika Jaaguri